als_Latn dik_Latn sag_Latn
Teksa bilanci i të humburve në kullën që u shkrumbua nga flakët në Londër sa vjen e rritet, të afërmit e tyre nuk duan të heqin dorë nga shpresa. Mediat italiane raportojnë se prindërit e çifti të ri të arkitektëve që prej tri muajsh kishin nisur jetën e re në Londër, vazhdojnë shpresojnë se ata mund të jenë gjallë. Nga ana tjetër autoritetet angleze përsërisin se shanset për të tjerë të mbijetuar janë zero, e madje do të jetë shumë e vështirë edhe të gjenden trupa të tjerë.
Po kështu mendon edhe avokatja e familjes së Gloria Trevisan, e cila i ka thëne të ëmës një mesazh të fundit. “Unë po iki në qiell dhe do t’iu ndihmoj nga atje lart. Faleminderit për atë që keni bërë për mua”, kanë qenë fjalët e fundit të arkitektes së re, në një telefonatë shkatërruese me të ëmën. “Po jepte lamtumirën. Nuk ka më arsye për të shpresuar se Gloria e Marco janë ende gjallë, shpjegoi avokatja. Por babai i Marcos vazhdon shpreson…
“Me kalimin e orëve shpresa tona janë përtokë, po i humbasim, por deri kur të na thonë se gjetën fëmijët do të vazhdojmë të besojmë në një mrekulli”, tha i ati i arkitektit të ri. Edhe ky i fundit ka marrë një telefonatë lamtumire nga i biri, madje kanë qëndruar në telefon derisa linja është shkëputur. Ai nuk pranon të ndajë me mediat fjalët që i tha djali./ revistawho.com
als_Latn als_Latn als_Latn